Vitalian

Svätý Vitalian (* ?, Segni, Byzantská ríša – † 27. január 672, ?) bol 76. pápež rímskokatolíckej cirkvi. Pápežský úrad zastával od 30. júla 657 do svojej smrti.

Biografia 
Na začiatku svojho pontifikátu obnovil dobré vzťahy medzi Svätou stolicou a Konštantínopolom. Byzantského cisára Konstansa II. vítal ohromnými ceremóniami, keď v júni 663 navštívil na 12 dní Rím. Napriek tomu cisár vydrancoval Panteon a 1. marca 666 vydal dekrét, na základe ktorého sa Ravenna stala stolicou nezávislou od Ríma s právom voliť si biskupa a aj ho vysvätiť troma sufragánmi. Vitalian sa snažil zaviesť vo Veľkej Británii katolicizmus rímskeho obradu a tým zrušiť keltské zvyky. 26. marca 668 vysvätil Teodora z Tarzu za canteburského arcibiskupa, aby reorganizoval cirkev v Anglicku. V Ríme rozvinul lateránsku spevácku školu, v ktorej boli vyškolení speváci „vitalíni“, ktorí spievali na nových pápežských omšiach byzantského obradu. Vitalian zomrel 27. januára 672. Neskôr bol vyhlásený za svätého, sviatok má 27. januára.

Iné projekty

Zdroj 
 

Úmrtia 27. januára
Úmrtia v 672
Pápeži
Svätci